Životinjske vrste štite se temeljem Zakona o zaštiti prirode trajnom zaštitom na teritoriju cijele Hrvatske ili zakonom o lovstvu - lovostajem.

Zakonom je zabranjena svaka radnja kojom se zaštićenu životinjsku vrstu ometa i uznemiruje u njezinom prirodnom životu i slobodnom razvitku (rastjerivanje, proganjanje, hvatanje, držanje, ozljeđivanje i ubijanje životinja, oštećivanje njezinih razvojnih oblika: jaja, ličinki, mladunčadi, njezinoga gnijezda, odnosno legla i obitavališta).

Zabranjeno je prikrivanje, prodaja, kupnja i otuđivanje, odnosno svako pribavljanje zaštićene životinje, kao i prepariranje zaštićene životinje ako je uhvaćena, odnosno ubijena bez prethodnoga dopuštenja Zavoda za zaštitu prirode.